
         Slovenski dom Zagreb                
   


Poštovani članovi i prijatelji Slovenskoga doma Zagreb!

Moje zadnje pismo, 18.ožujka, završio sam  riječima: budimo zajedno u mislima i kad sve prođe opet se vidimo u našem Slovenskom domu – našem drugom domu. Nevjerojatno ali istinito, nakon četiri dana dogodila se još veća nesreća. Zagreb je nastradao u potresu.

U potresu su stradale i naše prostorije: popucale su vodovodne cijevi, popadala je žbuka, prevrnuli su se ormari s knjigama, oštećen je inventar itd. Glavninu nastalih oštećenja već smo sanirali.

Potresi su, nadam se, iza nas ali ostao je virus i pitanje kako živjeti s njim i kako ga svladati.

Sad smo osjetili istinsku nemoć i kako brzo život može stati.

U takvim nam  trenucima preostaje jedino da se povežemo i bodrimo da učinimo nešto dobro drugom čovjeku, a nešto ljubavi namijenimo i našem Slovenskom domu.

Je li došao trenutak da ponovo otvorimo vrata našega Doma da postepeno počnemo s aktivnostima, radom, susretima i druženjima?

Jesmo li savladali strah i je li posjet Domu još uvijek veliki rizik? Javite se, s radošću očekujem vaše mišljenje, prijedloge i želje.

Želim Vam puno zdravlja i hrabrosti.

Darko Šonc

predsjednik







Zagreb, 13 svibnja 2020.
          

